Návrh

Komuniké

      Vláda Slovenskej republiky na svojom zasadnutí dňa 6. februára 2002 prerokovala a schválila Návrh Rozhodnutia o finálnej podobe Národného plánu regionálneho rozvoja Slovenskej republiky (rozhodnutie medzi CSF a SPD) vrátane štruktúry riadiacich a platobných orgánov a ich kompetencií.

	Rozhodnutie znamená pre Slovenskú republiku potrebu prepracovať Národný plán regionálneho rozvoja na Národný rozvojový plán v súlade s Nariadením EC č. 1260/1999, ktorý je základným programovacím dokumentom pre čerpanie prostriedkov zo štrukturálnych fondov EÚ. Vláda SR súčasne rozhodla o spôsobe programovania pre čerpanie štrukturálnych fondov podľa Rámca podpory spoločenstva a o štruktúre Národného rozvojového plánu. 

	Prijatím tohto rozhodnutia vláda SR splnila časť pripomienok Európskej komisie, ktoré boli zverejnené v Pravidelnej hodnotiacej správe Európskej komisie o pripravenosti Slovenskej republiky na členstvo v Európskej únii zo dňa 13.11.2001. Rozhodnutie znamená taktiež posun v plnení podmienok EK pre predbežné uzatvorenie Kapitoly č. 21: Regionálna politika a koordinácia štrukturálnych nástrojov.